Arrigacho

Un arrigachoCon a variant arrigazo u arrigachueloCon a variant rigachuelo, tamién rianchón u rigal, ye un curso d'augua que con o suyo cauz desaugua una val u un ret hidrografico de menor importancia que un río.

 Etimolochía 
I hai problemas en a interpretación d'a etimolochía d'os termins arrigacho, regacho, regallo y rigal, asinas como d'o cognato catalán regall. GARCÍA HERNÁNDEZ, Benjamín: Entre homonimia y polisemia. La identificación del significante y la definición de los significados. Publicau en Cuadernos del Instituto de Historia de la Lengua, ISSN 1889-0709, Nº. 5, 2010, pp. 51-88. L'orichen a partir d'o latín RIGARE u d'o suyo derivau romanz regar ye probable. A palabra regacho d'orichen mozarabe corresponde tamién a la fonetica de l'aragonés d'as comunidaz aragonesas.

En a toponimia de Canyizar de l'Olivar y La Mata de los Olmos se documenta lo microtoponimo Regalluelo. A palabra rigachuelo puede estar un derivau de regacho con o sufixo -uelo, u tamién un derivau de regallo con lo mesmo sufixo y con disimilación de laterals por eufonía.

Regalluelo > regachuelo / rigachuelo.

La forma con -ch- ya s'emplegaba a zaguers de lo sieglo XV en Teruel:

En a sierra de Chía i hai un microponimo con a forma apocopada pero con palatal -ll: Tuca d'el Regall de la Neu. En benasqués se documenta regal correspondient a una corrient chica d'augua que sale d'una fuent u d'a funyida d'a nieu que no plega a tener un cauz, Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. podría estar un regall u un substantivo postverbal de regalar. En tot caso, no s'ha de identificar estas formas regal y regall con unatra palabra aragonesa regal formada con lo sufixo -al.

Notas

Referencias

Categoría:Cursos d'augua